
DAAN TUNGO SA KALIGTASAN 


Paant ka magiging HhsNm? 


Inikanda ni <FaisaC<Bin Sufait fl.s-Sukfiit 
Isa sa mga kasapi ng Kagawaran ng Pagpalagap at Patnubay 

ng Islam. 

Nowa y ang kapatawamn ng Allah * ay mapasakanya. sa kanyang mga 
magutang at so Johcrf no mga Muslim. 


Isinalin ni: Easa Real 





Katotohanan, ang lahat na papuri ay sa Allah 
is lamang, sa Kanya tayo humihingi ng tulong at 
sa Kanya tayo nagpapakopkop laban sa 
kasamaan ng ating sarili, sa ating mga 
pagkakamali. Sino man ang pinatnubayan ng 
Allah m , ay walang makapagpaligaw sa kanya, 
sino man ang niligaw ng Allah , ay walang 
makapagpatnubay sa kanya. Ako’y sumasaksi na 
walang ibang Diyos na dapat sambahin maliban 
sa Allah % , wala Siyang kasama, at ako’y 
sumasaksi na si Muhammad & ay Kanyang alipin 
at sugo. 

Ang lathalain na ito ay magpapaliwanag . ng 
pinakabuod na pangunahing simulain ng Islam sa 
sinumang nais yumakap. 

Dapat malaman, nawa’y ang Kanyang biyaya'y 
mapasainyo na ang Islam ay daan tungo sa 
kaligtasan at tagumpay. 

Sinabi ng Allah 3s : 

.{>5 Ji ] { ^ -w- ) 


•k: Subhaanahu wa Ta'ala 

Siya'y malayo sa anumang pagkakamali at Siya ang Kataas-taasan. 

[Katotohanan ang tunay na relihiyon sa paningin 
ng Allah ay ang Islam] 3:19. 

At Kanyang sinabi: 

:0I 4 JJ* J J** JA C?* M 0 —* ) ^ 

[Ao 

[Sinumang magnais ng iba pang Relihiyon 
maliban sa Islam ito’y hindi tatanggapin mula 
sa kanya at sa kabilang buhay siya’y 

mapabilang sa mga talunan] 3:85. 

Magkagayon, kapag inyong nalaman ang bagay 
na ito, dapat malaman na ang Islam ay naitayo sa 
limang haligi. 

Winika ng Propeta # : 

4 J yj oi j< *sl! *Jl ui J* ] 

j *sa [c-J' ofy 

[Ang Islam ay naitayo sa limang haligi: Ang 
pagsaksi na walang ibang diyos na dapat 
sambahin maliban sa Allah at si Muhammad ay 
Kanyang sugo, ang pagtaguyod ng Salaah, ang 
pagbigay ng Zakaah, ang pag-ayuno sa buwan 
ng Ramadhan, at ang paglakbay sa Makkah] 
Bukhari at Muslim. 


*: SALLAL LLAHU ALAIH1 WA SALLAM 

Nawa’y itampok ng Allah ang pagbanggit sa Kanya at iligtas sa anumang 
pagkakamali at pangangalaga sa anumang kasamaan; ito’y binabanggit 
pagkatapos sa pangalan ng Propeta 

1.SHAHADATAIN: Ashadu an laa ilaha ilia Allah wa 
anna Muhammadan rasuuluMlah. [Ang pagsaksi 
na walang ibang diyos na dapat sambahin 
maiiban sa Allah at si Muhammad ay Kanyang 
alipin at sugo]. 

A. Ang pagsaksi na walang ibang diyos maiiban 
sa Allah M: 

Ito’y nangangahulugan na walang ibang dapat 
sambahin maiiban sa Allah M , at ito'y tumatakwil 
ng pagkadiyos ng iba maiiban sa Kanya at 
nagpapanatili sa katotohanan ng pagkakaisa ng 
Allah 'M ■ 


Sinabi ng Allah 6s : 

[ nr : ] ( jtui y> j* u oij >-> r 

[Sapagkat ang Allah-Siya lamang ang 
Katotohanan at maiiban sa Kanya na kanilang 
sinasamba ay huwad ] 22:62. 

Ito'y nangangahulugan na hindi pinahintulutan 
ang pag-alay ng anumang uri ng pagsamba 
maiiban sa Allah M . 

Sinabi ng Allah m: 

( i *<! jlp *a-»- vtF *< U; i' £• j*j F 

[Sinuman ang sumamba sa ibang Diyos 
(tumatawag) maiiban sa Allah, magkagayon siya 
ay walang karapatan sa Allah M. Ang kanyang 

pakikipagtuos ay nasa kanyang Panginoon. At 
katotohanan, hindi magtatagumpay ang mga di- 
mananampalataya] 23:117. 

Ito y dakilang salita, subalit walang 
maidudulot na kabutihan sa nagwika at hindi ito 
makapagpalabas sa kanya mula sa Shirk * 
maliban lamang na kanyang nalaman ang 
kahulugan nito, isinasagawa at pinapaniwalaan. " 

Ang mga Munaafiq (nagkukunwaring Muslim), 
kanilang binabanggit ang salitang ito subalit sila’y 
nasa pinakailalim ng Impiyerno dahil sila'y hindi 
naniniwala at hindi nila isinasagawa ang ipinag- 
utos nito. At ganoon din yaong mga sumasamba 
sa libingan ay kanilang sinasabi ang salitang ito, 
subalit kanilang sinasalungat sa kanilang salita at 
gawa. Ito’y walang kabutihang maidudulot sa 
kanila dahil ito'y sinasalungat ng kanilang salita at 
gawa. 

8 Kondisvon ng La ilaha ilia Allah 

1. Kaalaman - kasalungat ng kamangmangan. 

2. Katiyakan - kasalungat ng pag-aalinlangan, sa 
sinumang nagpahayag nito ay kailangang 
magkaroon siya ng katiyakan na ang Allah m 
lamang ang may karapatang sambahin. 


•Pagtambal ng ibang diyos sa Allah S* 

3. Kadalisayan - kailangan maging dalisay ang 
alipin sa kanyang Tagapaglikha sa lahat niyang 
pagsamba. 

4. Katapatan - ito'y kasalungat ng 

kasinungalingan, kailangan lamang na 
magkasundo ang kanyang dila (pananalita) sa 
kanyang puso (paniniwala). 

5. Pagmamahal - ito'y nangahulugan ng 

pagmamahal sa Allah Kapag siya y 

nagpahayag nito na walang pagmamahal sa 
Allah siya ay di-mananampalataya. 

6. Pagsuko - siya’y sasamba lamang sa Allah M, 
tanggapin ang kanyang batas at paniniwalaan 
na ito'y katotohanan. 

7. Pagtanggap - ito’y pagtanggap ng anumang 
ipinag-utos at pagtanggi sa anumang 
ipinagbawal. 

8. Pagtakwil ng anumang pagsamba maliban sa 
Allah $i, ito’y paniwalaan na mga huwad ( ang 
ibang diyos maliban sa Allah 3«). 

B. Ang pagsaksi na si Muhammad & ay Sugo ng 
Allah 3c. 

Ang pagpahayag at paniniwala na si Muhammad 
& ay isang alipin ng Allah 3c at kanyang sugo. Siya 
ang panghuling sugo na ipinadala ng Allah 3c. 
Kailangan noting sumunod sa kanyang mga 
ipinag-utos, maniwala sa anumang kanyang 
ipinahayag at iwasan ang anumang kanyang 
ipinagbawal. Tayo ay sasamba sa Allah 3c ayon 
sa kanyang ipinahayag at ipinag-utos. 

2.AS-SALAAH: (Islamikong Pagdarasal) Ipinatupad 
ng Allah 3c, sa kanyang mga alipin ang limang 
beses na pagsa-Salaah sa buong araw at gabi ito 
ay : Fajr- 2 rak’ah, Dhuhur - 4 na rak’ah, Asr - 4 
na rak’ah, Maghrib - 3 na rak’ah, Isha - 4 na 
rak'ah. 

Bago magsagawa ng Salaah, kailangang nasa 
katayuan ng Tahaarah (kalinisan). Kapag siya’y 
mayroong dumi kagaya ng pag-ihi o pagdumi 
kailangan niyang hugasan ng tubig ang bahagi 
ng nilalabasan pagkatapos siya ay magsagawa 
ng Wudhu (paghugas ng ilang bahagi ng 
katawan). Ganoon din kapag siya’y natulog o 
kapag mayroong lumabas na hangin, siya ay 
kailangan din mag-Wudhu. Kapag siya’y 
nanaginip at nilabasan ng semilya o kaya’y 
nakipagtalik sa kanyang asawa, kapag mayroong 
buwanang dalaw o kaya’y kapapanganak 

lamang siya ay nangangailangang 
magsagawa ng Ghusol (pagligo) pagkatapos 
magsagawa ng Wudhu. Kailangan kanyang 
gagawin ang Salaah sa takdang oras. Tungkulin 
ng mga lalaki na ito'y gagawin sa Masjid at hindi 
pinahintulutan na kanyang gagawing nag-iisa 
maliban sa matuwid na dahilan, kagaya ng 
panganib (ang buhay, ari-arian at iba pa) o 
kapag siya’y may sakit. Ganoon din kailangan na 
alam niya kung paano isagawa ang Salaah mula 
sa Takbiiratul-lhram (pagsabi ng Allahu Akbar) 
hanggang sa Taslim (pagsabi ng Assalamu 
Alaikum Warahmatullah). 

Hindi niya ipagliban ang Salaah sa kanyang 
tamang oras sa anumang kalagayan, kundi 
kanyang gampanan sa anumang kalagayan. Sa 
mga kababaihan, ang kanilang pamamahay ay 
ang lugar na pinakamainam sa kanilang pagsa- 
Salaah. Ganoon din dapat malaman na yaong 
mga nagsasagawa ng Salaah lamang ang 
matatawag na Muslim at ang hindi nagsa-Salaah 
ay mga di-Muslim. 

Sa mga kababaihan, kapag dumating ang 
kanilang buwanang dalaw o panganganak 
kanilang hintuan ang pagsa-Salaah. Kapag sila’y 
malinis na, sila'y maligo at isagawa ang Salaah. 

3.AZ-ZAKAAH- Ito ay kawang-gawa na galing sa 
mga may kakayahan at binibigay sa mga 

mahihirap. Ito'y 2.5 % kapag umabot sa bilang 
(tamang halaga) at sa loob ng isang taon. 

4.SIYAM SA BUWAN NG RAMADHAN-lto ang pag- 
iwas sa pagkain, inumin at pakikipagtalik na may 
layuning pagsamba sa Allah M mula sa bukang- 
liwayway hanggang sa paglubog ng araw. Sa 
mayroong buwanang dalaw at kapapanganak 
lamang sila’y hindi mag-ayuno at mag-Salaah, 
kapag sila’y malinis na, kanilang simulan ang 
pagSalaah at pag-ayunohan ang mga araw na 
hindi nila nagawa sa buwan ng Ramadhan. Hindi 
pinapahintulutan ang magbayad ng mga di- 
napag-ayunohan sa araw ng Eidul-Fitr, Eidul Adh- 
ha o sa mga araw ng Tashriiq (11,12,13 ng Dhul- 
Hijah) o kaya sa araw ng Jum’ah. 

Ang pag-aayuno lamang ang kanilang bayaran, 
hindi ang Salaah. Ipinahintulutan ng Allah ang 
pagkain sa buwan ng Ramadhan sa mga taong 
may sakit at naglalakbay. 

Sinabi ng Allah *&; 

['At : iyUl J ^ fW y j' Uuy Jtf" ^ 

[Sinuman ang may sakit o naglalakbay kanyang 
bayaran (ang mga araw na hindi napag- 
ayunohan) sa ibang araw] 2:184. 

Kailangan niyang bayaran sa anumang araw na 
kanyang ninais maliban sa mga araw na 

ipinagbawal kagaya sa mga natalakay sa itaas, 
bago sumapit ang susunod na buwan ng 
Ramadhan. 

5. AL-HAJJ -Ito’y tungkulin ng Muslim ng isang 
beses sa kanyang buong buhay. Kapag siya’y 
mayroong kakayahan (kapag siya ay may sapat 
na kayamanan para gugulin sa paglalakbay, 
kalusugan at tamang pag-iisip). Kapag maluwag 
sa kanila ang paglalakbay ito'y tungkulin ng 
kapwa babae at lalaki. Sa mga kababaihan, 
kailangan ay mayroon siyang Mahram 
(makakasama) kagaya ng kanyang ama, asawa, 
kapatid na lalaki o kanyang anak. 

Sinabi ng Allah M : 

.[^V : JT ] < *,11 J* ,^UJ| 

[Tungkulin ng mga tao sa Allah ang paglakbay sa 
Makkah sa sinumang mayroong kakayahan] 
3:97. 

Sinuman ang magnais na isagawa muli (ng 
maraming beses) siya'y magtamo ng malaking 
gantimpala, subalit ang tungkulin ay isang beses 
lamang. 

Ito ang haligi ng Islam kasama ang kanyang 
buod na paliwanag. 

Paalala: 


Pinapahayag ng mga Kristiyano na si Hesus $ ay 
diyos, siya’y bahagi ng trinidad, at anak ng diyos. 
Ganoon din sila’y nagwika na siya’y ( Hesus &) 
namatay at naipako sa krus. Itong lahat 
ay kasinungalingan at walang katotohanan. Ang 
totoo, siya ay isang alipin ng Allah m at Kanyang 
sugo. Siya ay kagaya ng mga naunang Sugo at 
Propeta . Siya ay walang katangiang pagka-diyos 
na dapat sambahin. Siya ay hindi nila napatay at 
napako sa krus, subalit siya ay niligtas ng Allah $g 
sa mga kamay ng mga Hudyo at siya ay nasa 
pangalawang baitang ng kalangitan. Siya ay 
ibaba ng Allah M bago sasapit ang araw ng 
paghuhukom at kanyang sisirain ang krus, 
papatayin ang mga baboy. Hindi siya magdala 
ng bagong batas subalit siya'y huhukom ayon sa 
batas ni Muhammad Siya'y maninirahan 

hanggang sa ninais ng Allah m. Siya’y mamatay 
at bubuhayin muli kasama ng lahat ng mga nilikha 
sa araw ng paghuhukom. 

Ang mga paniniwala sa Islam: 

1. Ang paniniwala sa Allah if. 

2. Ang paniniwala sa mga Anghel. 

3. Ang paniniwala sa mga Aklat. 

4. Ang paniniwala sa mga Sugo. 

5. Ang paniniwala sa araw ng Paghuhukom. 

6. Ang paniniwala sa Kapalaran. 

1. Ana paniniwala sa Allah M • 

Ang paniniwala na ang Allah m ay nag-iisa, 
Siya ang Panginoon, Rubb (Tagapaglikha, 
Tagapangalaga at iba pa) wala Siyang katulong 
at kasama. Siya ang Tagapaglikha, 
Tagapangalaga, nagbibigay ng kabutihan at 
Siya ang karapat-dapat sambahin at wala ng 
iba pa maliban sa Kanya. Wala Siyang 
kahalintulad , Siya ang Nakakadinig at Nakakakita 
ng lahat. 

2. Ana paniniwala sa m aa Anahel: 

Ang mga Anghel: Hindi nakikitang nilikha. 
Tayo’y naniniwala sa kanila at hindi natin sila 
nakikita, maliban sa pinapahintulutan ng Allah Si. 
Sila’y mga masunuring alipin ng Allah 3i, hindi sila 
si-musuway sa Kanya at sila’y gumagawa lamang 
ng mga bagay na Kanyang ipinag-utos sa kanila. 
Wala silang katangiang pagka-diyos na dapat 
sambahin. Sila’y nilikha ng Allah m mula sa 
liwanag. Sila’y napakarami at ang Allah M ang 
lubos na nakakabatid sa kanila. 

Ang paniniwala sa mga Anghel ay binubuo ng 
apat na bagay: 

1. Ang paniniwala na sila'y namamalagi. 

2. Ang paniniwala sa kanilang mga pangalan 
kagaya ni: Jibriil, Mikaail at Israafiil. At ang iba 
pa" sa kanila ay hindi natin alam ang 
pangalan subalit silang lahat ay ating 
pinaniniwalaan. 

3. Ang paniniwala sa kanilang mga katangian. 
Kagaya ni Jibriil na siya’y nakita ng Propeta 
•' na s| V a ’y mayroong 600 na pakpak at 
kanyang natatabunan o nasasaklawan ang 
buong silangan abot tanaw ng Propeta m. 

4. Ang paniniwala sa kanilang mga gawain 
Ang ilan sa kanila ay tagapagdala ng 
rebelasyon sa mga sugo, kagaya ni Jibriil. Si 
Mikaail, siya ang inutusan ng Allah m na 
magdala ng ulan at pangangalagaan ang 
mga pananim. Si Israafiil, ang taga-ihip ng 
trumpeta sa araw ng paghuhukom. Si 
Malakul Muut ay tagakuha ng kaluluwa sa 
kapahintulutan ng Allah -fe kapag ang tao'y 
mamatay. 

3. Paniniwa la sa maa Aklat: 

Ito ay ang mga Aklat na ibinaba ng Allah m so 
Kanyang mga mensahero at Propeta na 
mayroong katotohanan at gabay sa mga tao. 

Ang paniniwala sa mga Aklat ay binubuo ng maa 
sumusunod: 

1 • Ang paniniwala na ito’y binabd mula sa Allah 

m. 

2. Ang paniniwala sa kanilang mga pangalan, 
kagaya ng Qur’an na ibinaba kay Propeta 
Muhammad ang Tawraah ibinaba kay 
Moses ang Zabuur, ibinaba kay David & 
at ang Injiil, ibinaba kay Hesus &. At ang 

iba pang hindi nabanggit ang pangalan ay 
ating pinaniniwalaan. 

3. Pinaniniwalaan ang kanilang nilalaman. 
Anuman ang. nakasaad sa banal na Qur'an 
at nakatala sa ibang Aklat ay dapat na 
paniwalaan. 

4. Ang pagsagawa sa mga ipinag-utos ng 
Qur'an, kalulugdan at tanggapin ang mga 
batas maging ito’y alam o di-alam. At higit sa 
lahat, pinawalang bisa ng Qur'an ang mga 
naunang Aklat. 

Sinabi ng Allah 

[At Aming ibinaba sa inyo ang Aklat (Qur'an), 
ang Aklat na may katotohanan, magpatotoo ng 
mga naunang banal na kasulatan at 
Muhayminan (mangingibabaw, saksi, 

mapagkakatiwalaan.)] 5:48. 

Kagaya ng Tawrah (Torah) at Injiil (Orihinal na 
Biblia) ay sinira ng mga Hudyo at Kristiyano. Ang 
mga kilalang kopya ay ang sulat at ayon .kay 
Mateo, Lukas, Markus at Juan. Ang apat na 
Aklat na ito ay magkakaiba at 
magkakasalungat. Ang ilang bahagi ay hindi 
magkatugma sa bawat isa. Samantala, ang 
Qur’an ay hindi nabago. Kahit na gagawa ng 
ilang milyong kopya at ikalat sa buong bahagi 
ng Mundo ay wala kang makikita na 

magkakasalungat sa bawat isa, ito’y isang 

dakilang himala. 

Sinabi ng Allah M. 

I ' : 1 ( Ojltttf- <1 U!j /alt Uji j. ut ) 

[Katotohanan binaba Namin ang Dhikr (Qur’an) 
at tunay na Aming pangangalagaan] 15:9. 

4.Ana paniniwala sa maa Suao: 

Sila ay mga tao lamang . Sila'y pinili ng Allah 3* 
at pinadalhan ng Aklat at pinag-utusan na 
kanilang ipahayag. Kagaya ni Propeta Noa &, 
Abraham &, Moses m, Hesus & at ang katapusan 
sa kanila ay si Muhammad & . 

Ang paniniwala sa mga Propeta ay binubuo ng 
mga sumusunod: 

1. Ang paniniwala na ang kanilang mensahe ay 
katotohanan na nagmula sa Allah m. 
Sinuman ang magpawalang-bahala sa isa sa 
kanila ay kagaya na lamang na tinalikuran 
niya ang lahat. 

2. Paniniwalaan sila ayon sa mga pangalan na 
ating nalalaman at mga pangalang di- 
nalalaman. 

3. Paniniwala sa mga totoong balita tungkol sa 
mga sugo. 

4. Ang pagsunod sa mga batas na ipinahayag 
sa kanila (mga sugo) at ang katapusan sa 

kanila ay si Muhammad A na siya'y pinadala 
sa lahat ng sangkatauhan. 

Sinabi ng Allah fi: 

—• j D,? ^ •:)_>»££ V *iL -oj “*—* ) 

[ no : «A_Jt ] ^UjUJ 

[Hindi niia makamtan ang tunay na 
pananampalataya hanggat kanilang gagawing 
taga-hatol (ang iyong batas) sa pagitan nila at 
walang makikitang pagtutol sa kanilang sarili 
(laban sa batas) at kanilang tanggapin ng may 
buong pagsuko] 4:65. 

S. Ana poniniwala sa Katapusana Araw: 

Ito ay ang araw ng pagbabangon muli (mula sa 
libingan). Tayong lahat ay babangonin ng Allah M 
upang huhukoman at bigyan ng tamang 
gantimpala. Ito’y tinaguriang Katapusang Araw, 
dahil walang araw na kasunod pagkatapos niya. 
Bubuhayin ng Allah M ang sinumang namatay at 
papasukin ang mga taga-Paraiso sa kanilang 
tirahan sa kapahintulutan ng Allah M at ganoon 
din sa mga taga-lmpiyemo sa kapahintulutan ng 
Allah m. 


Ang paniniwalang Ito ay binubuo ng mga 
sumusunod: 

1. Ang paniniwala sa pagkabuhay muli: 
Sinumang nasa libingan ay bubuhaying muli ng 
Allah m . Ang lahat na mga patay ay lalabas 
mula sa libingan sa kapahintulutan ng Allah m , 
magmula sa una at katapusang nilikha. 

Sinabi ng Allah fi: 

.[id —11 iuUlilt p ji f * iifi ,L viMi Mu 

[At pagkatapos kayo ay mamatay at sa araw ng 
paghuhukom kayo'y bubuhayin muli] 23:15-16. 

2. Ang paniniwala sa paglilitis at pagbibigay ng 
gantimpala. Ang Allah m ang huhusga sa 
Kanyang mga alipin sa kanilang mga 
gawain. 

Sinabi ng Allah 3i: 

.[Yd —Y1 Up- tgtd 01 f * Ul 0l) 


[Katotohanan sa Amin ang inyong pagbabalik, at 
katotohanan sa Amin ang inyong pagtutuos.] 
88:25-26. 

3. Ang paniniwala sa Paraiso’t Impiyerno na 
ito’y panghuling hantungan ng Kanyang mga 
nilikha. Ang Paraiso ay walang hanggang 
kaligayahan at tirahan na inihanda ng Allah M 
sa mga mananampalataya na mayroong takot 

$a Kanya. Sila yaong naniniwala sa Kanya at 
tinutupad ang anumang Kanyang ipinag-utos sa 
Kanyang sugo. Sila’y matapat sa Kanya at 
sumusunod sa Kanyang mga Propeta. 

Sinabi ng Allah % : 

. [ 01 : vUX* Urf- Jjuo J j* j C>lar J 

[Sa mga mayroong takot (sa kanilang Panginoon), 
sila’y mamalagi sa gitna ng Harden at llog na 
dumadaloy (sa Paraiso). Sa tunay na luklukan 
kasama ang Muqtadir (Dakila, Makapangyarihan, 
Hari)] 54:54. 

At ang impiyerno naman ay luklukan ng 
kaparusahan na inihanda ng Allah lisa mga 
nagtatakwil ng pananampalataya at gumawa ng 
kasamaan. 

Sinabi ng Allah f§: 

^4 IjU UJsfri Ul yiSLlJ fXi> j* j J ** J* ^ 

( MU jA o,Uj vtyji ^ »yr jJi * >4* <j**i «jM«-* <jl> 

.[ : J^Jl] 

[At ipagbadya: “Ang katotohanan ay mula sa 
inyong Panginoon." Hayaan siyang maniwala 
at hayaan siyang tatakwil (ng katotohanan). 
Katotohanan inihanda Namin sa mga masasama 
ang Impiyernong napapaligiran ng bakod (na 
apoy). At kapag sila'y hihingi ng maiinom, sila’y 
bibigyan ng Al- Muhl ( dugo at nana o ang 

isang bagay na pinakuluan) na ito’y susunog 
ng kanilang mukha. Ito'y katakot-takot na inumin 
at pinakamasamang luklukan] 18:29. 

Ang paniniwala sa Huling Araw ay binubuo ng 
mga sumusunod: 

1. Ang paniniwala sa pagsubok sa libingan: 
Ito’y katanungan sa libingan tungkol sa 
kanilang Panginoon, pananampalataya, at 
Propeta. Patitibayin ng AllahM ang mga 
mananampalataya at kanilang sabihin na ang 
Allah ang kanilang Panginoon. Islam ang 
kanilang Relihiyon at si Muhammad & ang 
kanilang Propeta. Sa mga di- 
mananampalataya at gumagawa ng 
kasamaan, kanilang sasabihin: Ah, Ah, hindi ko 
alam. Ang mga mapagkunwari naman ay 
kanilang sasabihin: Hindi ko alam, aking 
nadinig sa mga tao at ito ang kanyang 
sasabihin. 

2. Ang parusa at gantimpala sa libingan: Ang 

parusa sa libingan ay para sa di- 
mananampalataya, masasama at 

mapagkunwari. 

Sinabi ng Allah M : 

I j 0_^it Ol(J i)SI j ,£ j j i j ) 

,[^r : fUiVt] { Ojit sjlip Ojjf 

[At kapag inyong makikita ang mga di- 
mananampalataya sa kanilang paghihingalo 
habang hinuhugot ng Anghel ang kanilang 
kaluluwa. Sa araw na ito ay inyong babayaran ng 
kawalang - dangal na parusa] 6:93. 

6 . Ana paniniwala sa Kapcriaran iTadhana): 

Ipinahayag ang mga patunay mula sa Qur’an at 
Sunnah (mga gawain ng Propeta & tungkol sa 
kapalaran. Mabuti man o masama ito'y dapat 
paniwalaan. Hindi magiging buo ang 
pananampalataya hangga’t walang paniniwala 
sa tadhana. 

Sinabi ng Allah te : 

4 jr -j dUi jt wjuS - J iUi 0! tU—Jt j oi (r U; p ) 

[ v • : ^ 1 ] 


[Alam mo ba na ang Allah 4s ang nakakaalam ng 
nasa Kalangitan at Kalupaan ? Ito ay nakatala sa 
Aklat. Katotohanan ito'y madali para sa Allah is] 
22:70. 

Sinabi pa ng Allah 4s : 

dtls 01 ui jy oi JJ J* ujtS" J II! J V } J J j* v'U*! O ) 

[Tt < j--, ill J* 


[Walang sakunang mangyayari sa lupa o sa 
inyong sarili subalit ito'y nakatala sa Aklat bago 

mangyari. Katotohanan ito’y madali para sa 
Allah] 57:22. 


Sinabi ng Allah ft: 

.[t ^ :j«il' ] { •Uil*- U> ) 

[Sa katotohanan ang lahat ng bagay ay nilikha 
Namin sa tamang kasukatan] 54:49. 

Ayon sa mga pantas ng Islam ang paniniwala sa 
Tadhana ay ang sumusunod: 

1 .Ang Kaalaman: Ang Allah 3s ay Siyang lubos na 
nakakaalam ng lahat ng bagay bago mangyari 
ang lahat. Siya ang nakakaalam sa kanilang 
kahihinatnan, pananatili at hangganan. Siya ang 
nangangalaga sa kanila. 

2. Ang pagsulat sa lahat ng mga pangyayari: Ang 
paniniwala na ito’y naitala ng Allah M sa Al-Luuh 
Al-Mahfuudh (Napapangalagaang Aklat). 

Sinabi ng Allah is : 

{ f—i 4»t ^ Oj tjUS" J »illi ui jej tU-Jt J u pl*j Oi oi ^ ) 

[V. 

[Alam mo ba na ang Allah is ang nakakaalam ng 
nasa Kalangitan at Kalupaan? Ito ay nakatala sa 
Aklat. Katotohanan ito ay madali para sa Allah ] 
22: 70. 

3.Ang paniniwala na walang bagay sa 
Kalangitan at Kalupaan na gumagalaw maliban 
sa kapahintulutan ng Allah M . 

Sinabi ng Allah m : 

( ojl Ult l_Jj 4(L i*l ol yi h) U J* CM ftil jl ) 

.[ TWA *£=!<] 


[Sinuman ang nagnais sa inyo na maging 
matuwid; subalit hindi niyo makamtan maliban sa 
kapahintulutan ng Allah M, ang Panginoon ng 
sanlibutan] 81:28-29. 

4.Ang paniniwala na ang Allah §£ ang Siyang 
Tagapaglikha ng lahat ng bagay na nasa 
sanlibutan. Ang lahat na ito’y gumagalaw at 
nananatili sa Kanyang kapahintulutan at 
kapangyarihan. 


Sinabi ng Allah M : 

.[ i r ; yjji ] { j/j v* iK ^ v* ^ ) 


[Ang Allah if ang Siyang lumikha ng lahat at siya 
ang Al-Wakiil (Tagapanatili, Tagapangalaga, 
Tagapanustos) ng lahat] 39:62. 

Ito ang buod ng mga haligi at paniniwala sa Islam. 
Sino man ang nagnais na palawakin ang kanyang 
kaalaman maari po lamang na siya'y magbasa 
ng Aklat na nagpapaliwanag nang lubusang 
kaalaman. 

Bilang pangkatapusan, kami’y 

nagpapaalala sa sinumang pumasok sa 
pananampalatayang ito, na kailangan lamang 
na siya'y magkaroon ng Taqwah (takot- 
pagsunod sa ipinag-utos at paglayo sa 
ipinagbawal) at mahigpit na paghawak sa 
pananampalataya. Kanyang palagiang 

idalangin sa Allah M ang pagkakaroon ng 
matibay na pananampalataya at kanyang 
pasalamatan ang Allah M sa mga bagay na 
ibinigay sa kanya. Aming ipinapayo na kanyang 
palawakin ang kanyang kaalaman sa pagbabasa 
ng banal na Qur’an ng may katapatan, 
kadalisayan at pagpapahalaga. 

Ang puso ng tao ay kagaya ng isang 
halaman na nangangaiiangan na palagiang 
diligan, ito’y mamamatay kapag walang tubig. 
Magkagayon, ito’y magkakaroon ng buhay sa 
pamamagitan ng pag-alala sa Allah M at 
pagbabasa ng Qur’an, ito’y mamamatay kapag 
kanyang nakalimutan ang Allah M . Aming 
ipinapayo na inyong ipaabot ang mensahe ng 
Islam sa inyong asawa, anak, magulang, kapatid, 
kamag-anakan at mga kaibigan. Dapat 
malaman na napakalaki ang gantimpala sa 
sinumang yumakap sa Islam sa pamamagitan ng 
inyong pagsisikap. 

Sinabi ng Propeta m : 

[ j2- JA \lM Jir V*-j viij 4li' iS'Hi ^ 1 


[Sinumang tao na ginabayan ng Allah §s dahil sa 
inyong pagsisikap (pagpapaabot ng mensahe at 
tinanggap - naging Muslim) ito ay mas-mainam pa 
kaysa pulang Kamelyo (ang pulang Kamelyo ay 
mamahaling ari-arian)]. 

At ganoon din huwag hayaang lumabas 
ang anumang salita sa inyong bibig maliban sa 
kabutihan. Pagsulat at paggawa ng voice tape sa 
inyong mga mahal sa buhay ay napakahalaga. 
May mga pangyayari na ang isang tao ay 
yumakap ng Islam sa Saudi Arabia at kanyang 
ipina-abot ang mensahe sa pamamagitan ng 
sulat at voice tape sa kanyang pamilya, 
pagkatapos nilang nabasa at narinig ay kanilang 
niyakap ang Islam. Sa paraang ito ay maaring 
makita din ng inyong pamilya at kamag-anak at 
kababayan ang tunay na katuruan ng Islam at 
kanilang tanggapin, magkagayon ikaw ay 
magtamo ng napakalaking gantimpala mula sa 
Allah % . 

Ganoon din ang pagbibigay payo sa 
bawat isa at ang pagkakaroon ng mabubuting 
kasama dahil sila'y magdadala sa atin sa 
kabutihan ng ating pananampalataya. 


23 



Mayroong napakahalagang bagay na 
dapat noting malaman, minsan ay inyong 
mapapansin sa ibang Muslim na sila ay 
gumagawa ng kasamaan, maging sila'y Arabo o 
ibang lahi, mga sinungaling, walang maayos na 
pakikitungo sa kanyang kapwa-tao. Ang mga ito 
ay taliwas at hindi katuruan ng Islam, dahil ang 
Islam ay nagtuturo ng kabutihan at pumipigil sa 
kasamaan, ito ay dahil sa kasamaan ng isang tao 
at hindi dahil sa Relihiyong Islam. 

Mga kapatid sa Islam, kapag kayo’y 
mayroong suliranin maging ito’y pang-Relihiyon o 
hindi, maaring tumawag lamang sa malapit na 
tanggapan ng Patnubay at Pagpalaganap ng 
Islam. Sa kapahintulutan ng Allah f§ , ay 
mabigyan ng tamang kasagutan. 


t ' *"*• * t 'J' 1 ^ j J ) jjjl j 

